**Појашњења – одговори на питања заинтересованог лица везана за Јавну набавку добара Д-02/17 за партију 8:**

Питање 1:

Да ли ће се као одговарајућа чоколада за кување сматрати она чији су параметри квалитета наведени у правилнику о квалитету и другим захтевима за какао производе , чоколадне производе, производе сличне чоколадним и крем производе Сл. лист СЦГ, бр. 1/25?

Одговор 1:

Да, сматраће се одговарајућим производ чоколада за кување чији су параметри квалитета наведени у правилнику.

У самом питању заинтересованог лица техничком грешком је наведен погрешан број Сл. листа у коме је објављен правилник на који се позивате. Правилник о квалитету и другим захтевима за какао производе, чоколадне производе, производе сличне чоколадним и крем производе објављен је у Сл. листу СЦГ, бр. 1/2005.

Питање 2:

Пошто према горе наведеном правилнику бела чоколада за кување није дефинисана који однос какао маслаца, млека или млечних производа и шећера мора да садржи понуђени производ?

Одговор 2:

Члан 28 поменутог правилника дефинише белу чоколаду као производ добијен од какао-маслаца, млека или млечних производа и шећера који садржи најмање 20% какао-маслаца рачунато на суву материју готовог производа, најмање 14% суве материје млека рачунато на суву материју готовог производа и најмање 3,5% млечне масти рачунато на суву материју готовог производа – то су карактеристике производа бела чоколада које наручилац сматра одговарајућим.